ગાંધીધામ : ગુજરાત સ્ટેટ ટેબલ ટેનિસ એસોસિયેશનના ઉપક્રમે અહીંના કેડીટીટીએ ઇનડોર સ્ટેડિયમ ખાતે યોજાયેલી સ્ટેટ અને આંતર જિલ્લા ટેબલ ટેનિસ ચેમ્પિયનશિપ 2017માં મોખરાના ક્રમના ચિત્રાક્ષ ભટ્ટે ત્રીજા ક્રમના બરોડાના પ્રથમ માદલાણીને 4-3થી હરાવીને સબ જુનિયર બોયઝની ફાઇનલ જીતી લીધી હતી. આ સિઝનમાં ચિત્રાક્ષ માટે આ સ્ટેટ ટુર્નામેન્ટનું છઠ્ઠું ટાઇટલ હતું. આમ અમદાવાદના આ ખેલાડીએ સતત બીજી સિઝનમાં સ્ટેટ ચેમ્પિયનશિપ ટ્રોફી પોતાની પાસે રાખી લીધી હતી.